שיר חלום מספר 
בַּלְּוָיָה שֶׁל הֶנְרִי שֶׁיִּפֹּל מַשֶּׁהוּ בְּסֵדֶר: ; שֶׁלֹּא יַכְנִיסוּ אֶחָד שֶׁדָּבָר יֵשׁ לוֹ לִמְכֹּר, ; שֶׁהַנִּגּוּן יִהְיֶה עַתִּיק וּמְדֹרָג ; שֶׁהַקּוֹלוֹת רְצִינִיִּים אֲבָל מַצַּב-רוּחַ כֻּלָּם ; מְאֻפָּק, מְאֻפָּק. ; עַד שֶׁהָרַקְדָנִית תָּבוֹא בְּשִׂמְלָה קְצָרָה קְצָרָה ; שֵׂעָר פָּרוּעַ אָרֹךְ שָׁחוֹר, כֵּהוֹת כֵּהוֹת זְגוּגִיּוֹתֶיהָ, ; מַפְנָה פָּנִים כְּלַפֵּי מַעְלָה, ; חִוָּרוֹן וּמוּזָרוּת, שֶׁהַנִּגּוּן מִשְׁתַּנֶּה ; ל-"תְּנִי!" ו "אַוּוּ!" וְאֵיךְ! אָז הַנִּגּוּן מִשְׁתַּנֶּה, ; וְהִיא בּוֹעֶטֶת אֵבֶר אֲחוֹרַנִּית, ; עַל קְצֵה-אֶצְבַּע, עוֹשָׂה פִּירוּאֶטָה, חוֹפְשִׁיָה ; לְנִגּוּן דּוֹפֵק, וְשָׁטָה, וְצוֹלֶלֶת, פִּתְאוֹם ; הִיא חוֹזֶרֶת לָעַלִּיזוּת הַנּוֹרָאָה ; שֶׁל הָאֵרוּעַ, עִם יֵאוּשׁ וְשִׁגָּעוֹן, מִתְפַּתֶּלֶּת, שֵׁד-מִשַּׁחַת, ; מְעִיפָה עַל הָרֹאשׁ שֶׁלָּהּ רֶגֶל, עוֹשָׂה קִדָּה, הַכֹּל בְּסֵדֶר, ; הִיא רוֹקֶדֶת אֶת הֶנְרִי הָלְאָה מִכָּאן.; 